Københavns Adresseavis, 1794-03-18
ved hans Tienestepiger ladet forfærdige et Stykke rødt og brunt stribet Klæde, paa 3 Alen, hvorfor ham blev tillagt en Belønning af 5 Rdlr. Marie Elisabeth Møller, tienende hos Stads=Chirurgus Hr. Røger her i Staden, har uden at forsømme noget i hendes Tieneste, i en Tiid af 1 Aar virket 327 Alen Lærreder, Olmerdug, Ver ken og Halvsilketøy, af god Bonitet, hvorfor hende blev tillagt en Belønning af den anden Sølvmedaille. 174. Anne Kirstine Hammerhøy, forhen tienende hos Jomfrue Bechmann her i Staden, har i en Tiid af 4 til 5 Aar forfærdiget 599 Alen meget smukke linnede Tøier, hvorfor hende ligeledes blev tillagt en Belønning af den anden Sølvmedaille. 175. Maren Niels Datter, tienende hos Lysestøber Thormølen her i Staden, har i en Tiid af Aar forfærdiget 297 Alen Lærred, Dynevaar og Verken, hvorfor hende blev tillagt en Belønning af 6 Rdlr. 176. Pigen Johanne Hansen, Smede, -ger Hansens Datter af Thiereborg under Riberhuus Amt, har viist roesværdig Flid i at strikke uldne Strømper og Huer, af hvilke sidste hun har strikket 50 Stykker, som hun selv har farvet, hvorfor hende blev tillagt en Belønning af 6 Rdlr. 177. Kirstine Bakmann, tjenende hos Malermester Jensen her i Staden, som i en Tiid af lidt over et Aar har forfærdiget 115 Alen godt Hørlærred, blev tillagt en Belønning af 4 Rdlr. 178. Anne Lund her i Staden har i mindre end et Aars Tiid forfærdiget 128 Alen got Hørlærred, samt virket 8 Pd. Traad, hvorfor hende ligeledes blev tillagt en Belønning af 4 Rdlr. 179. Marie Kirstine Kramp, tienende hos Madame Hansen her i Staden, har i et Aars Tiid forfærdiget 153 Alen Lærred, blev ligesaa tilstaaet en Belønning af 4 Rdlr. 180. Maren Sørens Datter, tienende hos Hr. Cancellieraad Westergaard, som i en Tiid af 2 1/2 Aar. i sine ledige Timer har spundet Garn og forfærdiget 153 Alen Lærred og Førklædetøi, blev tillagt en Belønning af 3 Rdlr. 181 Marthe Lars Datter i Lombsaas, i OdsHerred, i Sielland, har, uagtet hun er blind, spundet uldent og linned Garn til 319 Alen Lærred og Multum, hvorfor hende blev tillagt en Belønning af 3 Rdlr. 180. Sophia Buch her i Staden, som udviser Fliid i sine Bomulds Strømpers Strikning, har i Aaret 1792 strikket 77 Par, blev tillagt en Belønning af 5 Rdlr. 183. Jndsidder Jens Larsens Sønner, Hans og Peder, i Kimmersløv Bye, paa Roskilde Amt, have om Vinter Aftener, naar de ei have gaaet i Skole, knyttet 4 Par uldne Strømper. Selskabet. som ønsker denne Fliid almindelig blant Bønderbørn, ved at anvende de lange Vinter Aftener til nyttig Virksomhed, tillagte disse 2de Børn til Opmuntring og Exempel for andre, en Belønning af 3 Rdlr. 2 Bonden Seyer Rasmusens Hustrue i Lihme Bye og Sogn, Calløe Amt, Aarhuus Stift, har i 2 Aar. forfærdiget 1024 Alen Tøier, Gaardmand Hans Pedersens Hustrue, i Asminderød, Bye, paa Cronborg Amt, som i et Aar har forfærdiget 353 Alen Tøier, og Pigen Mariane Christens Datter i Hals ved Aalborg, har i 1 1/2 Aar forfærdiget 316 Alen Tøier. Men da ingen af disse 3de har indsendt Prøver saa haver deres Flid ikke kundet komme i Betragtning. J Norge. 184. Madame Giertrud Marie Broch, Sognepræsten Hr. Brochs Hustrue til Birie Præstegaard, i Christians Amt, Aggershuus Stift, har i en Tiid af 2 Aar forfærdiget omtrent 2000 Alen forskiellige Sorter smukke uldne og linnede Tøier, hvortil Garnet for det meste er farvet og Tøierne pressede af hende Selv, og alt spundet og vævet i hendes eget Huus, hvorfor hende blev tilkiendt som et velfortient Agtelsestegn den 1ste Sølvmedaille. 185. Madame Thuff paa Tuttergen i Frostens Præstegield, Stor= og Werdals Fogderie, Trondhiems Amt og Stift har i Aaret 1792 af egen avlet Hør og Uld, forfærdiget 797 1/2 Alen forskiellige Sorter, smukke uldne og linnede Tøier, hvortil hun selv har spundet det fineste Garn, og selv farvet det Alt, ligesom det øvrige grovere er forfærdiget af hendes Døttre og Tienestepiger; desuden har hun i de foregaaende 5 Aar forfærdiget 2242 Alen Tøier. Fordenne Fliid blev hende ligeledes tillagt en Belønning af den 1ste Sølvmedaille. 186. Bondekonen Marthe Christens Datter paa Gaarden Søndre Jørstad i Faabergs Præstegield, Christians Amt, har i Aaret 1792 af egen avlet Hør og Uld forfærdiget 1518 Alen gode Tøier, hvorfor hende blev tillagt en Belønning af 12 Rdlr. 187. Bondekonen Anna Gulbrands Datter paa Gaarden Maier i Totens Præstegield, Christians Amt, har i Aaret 1792 af egen avlet Hør, Hamp og Uld forfærdiget 1187 Alen forskiellige Sorter gode uldne og linnede Tøier, hvortil hun selv har farvet Garnet og ved Hielp af hendes 4 Døttre spundet og vævet det, blev ligeledes tillagt en Belønning af 12 Rdlr. Bondekonen Malene Hermands Datter paa Gaarden Taraldrud i Totens Præstegield, har i Aaret 1792 af egen avlet Hør, Hamp og Uld forfærdiget 730 Alen gode Tøier, hvorfor hende blev tillagt en Belønning af 10 Rdlr. 189. Bondekonen Marthe Johans Datter paa Grøtberg i Totens Præstegield, som i Aaret 1792. af egen Avl har forfærdiget 402 Alen meget gode uldne og linnede Tøier, blev ligeledes tillagt en Belønning af 10 Rdlr. 190. Pigen Kari Anders Datter paa Gaarden Wæstads Totens Præstegield, har i Aaret 1792. deels for sig selv og deels for andre forfærdiget og vævet 1329 Alen forskiellige Sorter uldne og linnede Tøier, ligeledes en Belønning af 10 Rdlr. 191. Pigen Merit Hendrichs Datter paa Gaarden Blyge i Birie Præstegield, Christians Amt, som i 3de Aar deels for sig selv har spundet og vævet og deels for andre vævet 1900 Alen Dreil, Bomuldstøi, Stof, Klæde og Lærved, hvoraf de indsendte Prøver ere meget gode, en Belønning af 8 Rdlr. 192. Pigen Elie Hendrichs Datter sammesteds, for i de 3de sidste Aar deels for sig selv og deels for andre at have forarbeidet og vævet 1630 Alen forskiellige Sorter smukke Tøier, ligeledes en Belønning af 8 Rdlr. 193. Bondekonen Sidsel Knuds Datter paa Gaarden Nordgaarden i Hvidesøe Præstegield, Christiansands Stift, som i Aaret 1792 har forfærdiget 618 Alen Tøier, en Belønning af 6 Rdlr. 194. Enken Birthe Jacobs Datter Hellerud af Wangs Sogn, i Hedemarkens Amt, for i Aaret 1792 at have forfærdiget 340 Alen got Gardin= og Hørlærred, ligeledes en Belønning af 6 Rdlr. 195. Leilænding Johannes Olsens Kone, Pernille Jens Datter paa Gaarden Kallerud i Totens Præstegield, Christians Amt, som i Aaret 1792 af egen Avl, ved Hielp af sine 2 Pigebørn, har forfærdiget 390 Alen forskiellige Sorter gode uldne og linnede Tøier, blev ligeledes tillagt en Belønning af 6 Rdlr. 196. Pigen Birthe Povels Datter i Totens Præstegield, har i Aaret 1792 for sig selv forfærdiget 72 Alen Værken og Vadmel, samt for andre vævet 511 Alen forskiellige Sorter gode uldne og linnede Tøier, hvorfor hende ogsaa blev tillagt en Belønning af 6 Rdlr. 197. Bonden Ole Jensens Kone, Anne Friderichs Datter paa Gaarden Miaaland i Aaseral Sogn, Raabøygdelaugets Amt, som i Aaret 1792 af egen Avl har forfærdiget 330 Alen Tøier blev tillagt en Belønning af 4 Rdlr. 198. Bondekonen Dorthe Gulbrands Datter paa Gaarden Kiise i Totens Præstegield, for i en Tiid af et Aar at have forfærdiget 180 Alen got graat og hvidt Vadmel, ligeledes en Belønning af 4 Rdlr. Bonden Torgius Christensens Hustrue, Askiær OlsDatter paa Gaarden Landsværk i Evie Præstegield har i Aaret 1792 forfærdiget 100 Alen Lærred og Strie, men da hun ingen Prøver har indsendt, saa har hun ikke kundet komme i Betragtning. Bondekonen Marthe Anders Datter paa Gaarden Trogstad i Totens Præstegield, har i Aaret 1791. selv forfærdiget 2de Stkr. Værken til 2de Klædninger, hvori hun blev trolovet og stod Brud, og Huusmands Konen Helene Jørgens Datter, under Gaarden Smebye i Totens Præstegield, har ligeledes i Aaret 1791 forfærdiget et Stykke Vær ken til en Brude=Klædning. Men disse 2de Fruentimmers Fliid har i Sammenligning med Ovenanførte, været for ubetydelig til Belønning. Disse ere de Premier og Belønninger, som Selskabet har tilkiendt for Aaret 1792. Af de Premie Vindende vare følgende tilstæde, som havde den Lykke og Ære at modtage deres Premier af Selskabets Patron Hans Kongelige Høihed Kronprindsen selv, nemlig Sognepræsten Hr. Høegh, Landinspecteur Hr. Lund, Selveier Jørgen Jørgensen, Gaardmand Anders Hansen, Kroemand Frantz Schade, Gaardmand Niels Rasmusen, Gaardmand Cornelius Tønnesen, og Hof=Jnstrumentmager Fasting, anførte i det foregaaende under No. 1, 3, 7, 33, 48, 49, 62, og 138.